Superstitioniidae

Superstitionia donensis

Superstitioniidae er en gruppe (familie) av skorpioner. Denne familien omfatter bare én art fra de tørre områdene i det sørvestlige USA. 

 Utseende 
Superstitionia donensis er en ganske liten skorpion (20-25 mm), gulbrun, ofte med lysere striper langs ryggen. Pedipalpene (klørne) er ganske korte, halen forholdsvis lang med en kraftig brodd ytterst.

 Levevis 
Arten lever i tørre områder der den kan være ganske vanlig. Om dagen finner man dem gjerne under steiner.

 Farlige arter 
Ingenting er kjent med sikkerhet, men det er grunn til å tro at arten er harmløs for mennesker.

 Utbredelse 
Familiens eneste art er bare kjent fra det sørvestlige USA. Slektsnamnet kommer fra fjellkjeden Superstition Mountains i Arizona, der den først ble funnet.

 Systematisk inndeling 
Noen arter som før ble regnet til denne familien er nå oveført til Typhlochactidae.

 rekke Leddyr, Arthropoda
 underrekke Chelicerata
 klasse Edderkoppdyr, Arachnida – omfatter de landlevende cheliceratene
 underklasse Dromopoda
 gruppe Novogenuata
 orden skorpioner, Scorpionida (= Scorpiones)
 gruppe Neoscorpionina – alle de nålevende artene hører til her
 overfamilie Vaejovoidea 
 familie Superstitioniidae Stahnke, 1940
 Superstitionia donensis Stahnke, 1940

 Kilder 

 Jan Ove Rein: The Scorpion Files- Superstitioniidae

 Eksterne lenker 

 Bildegalleri over familien
 Bilder av Superstitionia donensis

Kategori:Skorpioner
Kategori:Edderkoppdyr formelt beskrevet i 1940